લોકશાહી શાસનવ્યવસ્થામાં શાસકની પહેલી જવાબદારી જનતાના હિતોનું ધ્યાન રાખવાની છે અને એ પછી જ શાસકે પોતાના વ્યક્તિગત હિતોને પ્રાધાન્ય આપવાનું હોય છે પણ વર્તમાન લોકશાહીના શાસકો લોકશાહીની અને પ્રજાની મુશ્કેલીઓ સમજવાની અને પ્રજાની સેવા કરવાની સુફિયાણી વાતો તો ઘાંટા પાડી પાડીને કરતા હોય છે પણ વાત જ્યારે તેમના પોતાના સ્વાર્થની આવે ત્યારે પ્રજા જાય જહન્નમમાં એમ કરીને પેટ્રોલ-ડિઝલ, શાક્ભાજી, સહિતની જીવનજરૂરિયાતની ચીજવસ્તુઓના સતત વધતા જતા ભાવો અને રાજ્યના અમુક જીલ્લાઓમાં દુષ્કાળ અને ઓછા વરસાદની સ્થિતિને પરિણામે રાજ્યની પ્રજા અત્યારે મોંઘવારીના કારમા ચક્કરમાં પિસાઈ રહી છે ત્યારે ગુજરાતના મંત્રીઓ અને ધારાસભ્યોએ પ્રજાને પડી રહેલ મુશ્કેલીઓની પરવા કર્યા વિના પોતાના પગારોમાં દલા તરવાડીની જેમ મનફાવે એટલો તોતીંગ વધારો કરી નાખ્યો અને ગઈકાલે રાજ્યપાલ દ્વારા તેમના પગાર વધારાના બિલને મંજૂરી પણ આપી દેવામાં આવી છે.